Gintė Damušytė

Gintė Bernadeta Damušytė-Damušis (g. 1956 m. balandžio 25 d. Klyvlendas, Ohajo valstija, JAV) – Lietuvos visuomenės veikėja, diplomatė, Lietuvos ambasadorė Danijoje ir Islandijos Respublikai (nuo 2016 m. rugpjūčio 12 d.).

 Biografija 

Tėvas Adolfas Damušis. 1973 m. baigė lituanistinę mokyklą Detroite, 1975 m. baigė vokiečių kalbos kursus Gėtės institute (Vokietija), 1979 m. – istoriją ir politologiją Veino universitete Detroite, gaudama politinių mokslų ir istorijos bakalauro diplomą.

Nuo 1983 m. žurnalų „Bridges“ ir nuo 1984 m. „The Observer“ redakcijų bendradarbė.  1979–1991 m. dirbo Lietuvių informacijos centro direktorė, redagavo to centro leidžiamą biuletenį. 1979–1991 m. Lietuvių katalikų religinės šalpos reikalų vedėjo pavaduotoja, nuo 1992 m. jos tarybos direktorė. Koordinavo Lietuvos Katalikų bažnyčios ir politinių kalinių šelpimą, vertė pogrindžio spaudą. 1979–1983 m. Pasaulio lietuvių jaunimo sąjungos valdybos pirmininkė, JAV lietuvių bendruomenės tarybos narė. 1983–1988 m. Pasaulio lietuvių bendruomenės (PLB) visuomenės reikalų komisijos valdybos pirmininkė.„Gintė Damušytė išrinkta Balzeko lietuvių kultūros muziejaus Metų Žmogumi“. 2008 m. gegužės 28 d. perdavė savo tėvo prof. Adolfo Damušio archyvą VDU Išeivijos institutui„Adolfas Damušis: nuo laisvės kovotojo iki visuomenininko “.

1991–1996 m. dirbo Lietuvos misijoje prie Jungtinių Tautų. Nuo 1996 m. delegacijos prie Europos Saugumo ir Bendradarbiavimo Organizacijos vadovė (Vienoje), nuo 1997 m. Lietuvos Respublikos ambasados Austrijoje patarėja, 1998 m. – laikinoji reikalų patikėtinė, 1998–2001 m. Lietuvos Respublikos ambasadorė Austrijoje, 1999–2001 m. taip pat ir Slovakijai, 2000–2001 m. dar ir Kroatijai. Nuo 2001 m. Lietuvos ambasadorė prie NATO, 2006–2008 m. – Lietuvos Respublikos užsienio reikalų ministerijos ambasadorė ypatingiems pavedimams, Lietuvos paramos Afganistanui koordinatorėLR URM informacija .

2008 - 2012 m. – Lietuvos ambasadorė Kanadoje, vėliau - URM ambasadorė ypatingiems pavedimams, atsakinga už ryšius su užsienio lietuviais, 2013-2016 m. - Lietuvos URM Užsienio lietuvių departamento direktorė.

Nuo 2016 m. rugpjūčio 12 d. - Lietuvos ambasadorė Danijoje ir Islandijos Respublikai.  (president.lt info). Ja buvo iki 2021 m. lapkričio vidurio.

 Apdovanojimai 
 Balzeko lietuvių kultūros muziejaus Metų žmogus
 Ordino „Už nuopelnus Lietuvai“ Komandoro kryžius, 2003 m.

 Šaltiniai 

|-

|-

|-

|-

|-

Kategorija:Ateitininkai
Kategorija:Lietuvos ambasadoriai Kanadoje
Kategorija:Lietuvos ambasadoriai Austrijoje
Kategorija:Lietuvos ambasadoriai prie tarptautinių organizacijų Vienoje
Kategorija:Lietuvos ambasadoriai prie NATO
Kategorija:Lietuvos ambasadoriai Danijoje
Kategorija:Lietuvos diplomatai
Kategorija:JAV lietuvių bendruomenės veikėjai